CELEX: C2009/130A/01
Language: sk
Date: 2009-06-09 00:00:00
Title: Výzva na predloženie žiadostí — Riaditeľ Riaditeľstva protokolu a návštev (platová trieda AD 14 alebo AD 15)

9.6.2009   
            
            
               SK
            
            
               Úradný vestník Európskej únie
            
            
               CA 130/1
            
         Výzva na predloženie žiadostí
   Riaditeľ Riaditeľstva protokolu a návštev (platová trieda AD 14 alebo AD 15)
   (2009/C 130 A/01)
   V najbližšom období sa na Súdnom dvore Európskych spoločenstiev uvoľní miesto riaditeľa protokolu a návštev (platové triedy AD 14 alebo AD 15). Na obsadenie tohto miesta sa vzťahuje článok 29 ods. 2 služobného poriadku.
   Povaha zaradenia
   Osoba zastávajúca túto funkciu podlieha priamo tajomníkovi Súdneho dvora, je poverená správou Riaditeľstva protokolu a návštev, pričom zodpovedá a koordinuje jeho činnosti.
   Riaditeľ protokolu a návštev je poverený výkonom úloh vedúceho protokolu Súdneho dvora, a teda dohliada na organizáciu oficiálnych návštev vysokopostavených osobností na Súdnom dvore, ako aj na organizáciu slávnostných zasadnutí a iných oficiálnych akcií.
   Rovnako je zodpovedný aj za oddelenie návštev, čo znamená:
   
               —
            
            
               prípravu študijných a informačných návštev (približne 15 000 návštevníkov ročne),
            
         
               —
            
            
               organizáciu stretnutí vnútroštátnych sudcov na Súdnom dvore.
            
         Riaditeľ protokolu a návštev dohliada najmä na riadnu správu podriadených osôb, predovšetkým podnecuje ich motiváciu, vzdelávanie a prispôsobenie sa potrebám oddelenia. Okrem toho naďalej zlepšuje pracovné postupy riaditeľstva, ako aj účelné využívanie zverených zdrojov a prostriedkov. Napokon ako subdelegovaný povoľujúci úradník zabezpečuje riadne rozdeľovanie zverených kreditov.
   Vyžadované tituly a diplomy
   
               —
            
            
               ukončené vysokoškolské vzdelanie osvedčené diplomom,
            
         
               —
            
            
               rozsiahle odborné vedomosti a skúsenosti v oblastiach, na ktoré sa vzťahujú činnosti riaditeľstva,
            
         
               —
            
            
               schopnosť riadiť administratívny útvar,
            
         
               —
            
            
               dobrá znalosť anglického a francúzskeho jazyka.
            
         Podávanie žiadostí
   Žiadosti na toto miesto musia byť doručené Súdnemu dvoru výlučne elektronickou poštou na adresu DIR-PV-CURIA@curia.europa.eu najneskôr do 27. júna 2009 do 13.00 hod. K žiadostiam treba pripojiť podrobný životopis a všetky ostatné potrebné dokumenty.